[image: ]

REPUBLIKA E SHQIPËRISË
KUVENDI
Komisioni për Veprimtaritë Prodhuese, Tregtinë dhe Mjedisin


Tiranë më, 11.5.2015							             Dokument parlamentar

RAPORT
PËR
PROJEKTLIGJIN “PËR RATIFIKIMIN E MARRËVESHJES SË GRANTIT, NDËRMJET KËSHILLIT TË MINISTRAVE TË REPUBLIKËS SË SHQIPËRISË, TË PËRFAQËSUAR NGA MINISTRIA E FINANCAVE, DHE BANKËS EVROPIANE PËR RINDËRTIM DHE ZHVILLIM, SI ADMINISTRATOR I FONDEVE GRANT, TË SIGURUARA NGA QEVERI TË VENDEVE TË NDRYSHME NËN FONDIN E VEÇANTË TË AKSIONARËVE TË BERZH-IT, PËR BY-PASS-ET RRUGORE TË FIERIT DHE VLORËS, ASISTENCË TEKNIKE PËR MBËSHTETJEN E ZBATIMIT TË PROJEKTIT NË SHQIPËRI”


Komisioni për Veprimtaritë Prodhuese, Tregtinë dhe Mjedisin, shqyrtoi projektligjin “Për ratifikimin e marrëveshjes së grantit, ndërmjet Këshillit të Ministrave të Republikës së Shqipërisë, të përfaqësuar nga Ministria e Financave, dhe Bankës Evropiane për Rindërtim dhe Zhvillim, si Administrator i Fondeve Grant, të siguruara nga qeveri të vendeve të ndryshme nën Fondin e Veçantë të Aksionarëve të BERZH-it, për By-pass-et rrugore të Fierit dhe Vlorës, asistencë teknike për mbështetjen e zbatimit të projektit në Shqipëri”,  në mbledhjen e datës 11 maj 2015.  

Projekti ka si qëllim arritjen e një performance të lartë në menaxhimin e projekteve rrugore dhe sigurimin e këshillimit dhe asistencës së specializuar në zbatimin e projekteve rrugore. 

Granti i siguruar nga qeveri të ndryshme nën Fondin e Veçantë të Aksionarëve të BERZH-it është në shumën rreth 250 000 euro.Granti do të zbatohet vetëm për të financuar Shërbimet gjatë kohës së angazhimit të Konsulentit.
Ky grant do të përdoret nga ARSH-ja për të siguruar asistencën e nevojshme për njësinë e zbatimit të projekteve në implementimin e projekteve në proces. Kjo asistencë kryesisht do të përdoret për dokumentet e prokurimit për projektuesit dhe për shërbimin e supervizionit dhe kontraktorët. 

Autoritetet kompetente për zbatimin e kësaj marrëveshjeje janë Ministria e Financave dhe Ministria e Transportit dhe Infrastrukturës nëpërmjet Autoritetit Rrugor Shqiptar. 


Në përfundim të diskutimeve, Komisioni u shpreh dakord për kalimin e këtij projektligji për miratim në seancë plenare. 


Mira SHEHU					           	      				 Eduard SHALSI

Relator	                                                    	  			    			     Kryetar

